CELEX: 32021R0668
Language: hr
Date: 2021-04-23 00:00:00
Title: Provedbena uredba Komisije (EU) 2021/668 оd 23. travnja 2021. o odobravanju izmjene uvjeta upotrebe nove hrane „sjemenke biljke chia (Salvia hispanica)” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (Tekst značajan za EGP)

26.4.2021   
               
               
                  HR
               
               
                  Službeni list Europske unije
               
               
                  L 141/3
               
            
         PROVEDBENA UREDBA KOMISIJE (EU) 2021/668
         оd 23. travnja 2021.
         o odobravanju izmjene uvjeta upotrebe nove hrane „sjemenke biljke chia (Salvia hispanica)” u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2015/2283 Europskog parlamenta i Vijeća od 25. studenoga 2015. o novoj hrani, o izmjeni Uredbe (EU) br. 1169/2011 Europskog parlamenta i Vijeća i o stavljanju izvan snage Uredbe (EZ) br. 258/97 Europskog parlamenta i Vijeća i Uredbe Komisije (EZ) br. 1852/2001 (1), a posebno njezin članak 12.,
         budući da:
         
                     (1)
                  
                  
                     Uredbom (EU) 2015/2283 predviđeno je da se samo nova hrana koja je odobrena i uvrštena na popis Unije smije stavljati na tržište u Uniji.
                  
               
                     (2)
                  
                  
                     U skladu s člankom 8. Uredbe (EU) 2015/2283 donesena je Provedbena uredba Komisije (EU) 2017/2470 (2), kojom je utvrđen Unijin popis odobrene nove hrane.
                  
               
                     (3)
                  
                  
                     U skladu s Uredbom (EZ) br. 258/97 Europskog parlamenta i Vijeća (3) Odlukom Komisije 2009/827/EZ (4) odobreno je stavljanje na tržište u Uniji sjemenki biljke chia (Salvia hispanica) kao nove hrane za upotrebu u krušnim proizvodima.
                  
               
                     (4)
                  
                  
                     U skladu s Uredbom (EZ) br. 258/97 Provedbenom odlukom Komisije 2013/50/EU (5) odobreno je proširenje upotrebe sjemenki biljke chia kao nove hrane na sljedeće dodatne kategorije hrane: pečeni proizvodi, žitarice za doručak, mješavine voća, orašastih plodova i sjemenki te unaprijed pakirane sjemenke biljke chia.
                  
               
                     (5)
                  
                  
                     Irsko nadležno tijelo izdalo je 18. rujna 2015. u skladu s Uredbom (EZ) br. 258/97 službeni dopis (6) kojim je odobreno proširenje upotrebe sjemenki biljke chia kao nove hrane na dodatne kategorije hrane, konkretno voćne sokove i pića od mješavine voća/povrća.
                  
               
                     (6)
                  
                  
                     Austrijsko nadležno tijelo izdalo je 17. listopada 2017. u skladu s Uredbom (EZ) br. 258/97 službeni dopis (7) kojim je odobreno proširenje upotrebe sjemenki biljke chia kao nove hrane na jednu dodatnu kategoriju hrane, konkretno voćne namaze.
                  
               
                     (7)
                  
                  
                     Španjolsko nadležno tijelo izdalo je 2. studenoga 2017. u skladu s Uredbom (EZ) br. 258/97 službeni dopis (8) kojim je odobreno proširenje upotrebe sjemenki biljke chia kao nove hrane na dodatne kategorije hrane, konkretno sterilizirana jela spremna za konzumaciju na bazi zrna žitarica, zrna pseudožitarica i/ili mahunarki.
                  
               
                     (8)
                  
                  
                     U skladu s Uredbom (EZ) br. 258/97 Provedbenom odlukom Komisije (EU) 2017/2354 (9) odobreno je proširenje upotrebe sjemenki biljke chia kao nove hrane na jednu dodatnu kategoriju hrane, konkretno jogurt.
                  
               
                     (9)
                  
                  
                     U skladu s Uredbom (EU) 2015/2283, Provedbenom uredbom Komisije (EU) 2020/24 (10) odobreno je proširenje upotrebe sjemenki biljke chia kao nove hrane na nekoliko dodatnih kategorija hrane te su odobrene određene izmjene uvjeta upotrebe i posebnih zahtjeva za označivanje sjemenki biljke chia.
                  
               
                     (10)
                  
                  
                     U skladu s prethodnim odobrenjima, pod određenim uvjetima upotrebe odobreno je stavljanje na tržište u Uniji sjemenki biljke chia, uključujući „unaprijed pakirane sjemenke biljke chia”. Komisija je u siječnju 2020. primila upit od udruženja „Réseau Vrac” o tome smiju li se na tržište Unije stavljati i sjemenke biljke chia koje nisu unaprijed pakirane (u rasutom stanju).
                  
               
                     (11)
                  
                  
                     Potaknuta tim upitom Komisija je dodatno ocijenila je li uklanjanje izraza „unaprijed pakirane” iz kategorije „unaprijed pakirane sjemenke biljke chia” također sigurno. Tom bi se izmjenom subjektima u poslovanju s hranom omogućilo da na tržište Unije stavljaju i unaprijed pakirane sjemenke biljke chia i sjemenke koje nisu unaprijed pakirane (u rasutom stanju). Stoga Komisija smatra da bi popis Unije trebalo na odgovarajući način izmijeniti.
                  
               
                     (12)
                  
                  
                     U skladu s člankom 10. stavkom 1. Uredbe (EU) 2015/2283 Komisija je na vlastitu inicijativu pokrenula postupak ažuriranja Unijina popisa nove hrane.
                  
               
                     (13)
                  
                  
                     U svojem mišljenju od 14. ožujka 2019., „Sigurnost sjemenki biljke chia (Salvia hispanica L.) kao nove hrane za proširene upotrebe u skladu s Uredbom (EU) 2015/2283” (11), Europska agencija za sigurnost hrane („Agencija”) zaključila je da je upotreba sjemenki biljke chia u hrani za čiju proizvodnju, preradu ili pripremu nije potrebna toplinska obrada na temperaturi od 120 °C ili višoj sigurna bez posebnih ograničenja i mjera opreza u pogledu razina upotrebe.
                  
               
                     (14)
                  
                  
                     Komisija smatra da nije potrebno da Agencija provede ocjenu sigurnosti predložene izmjene uvjeta upotrebe u skladu s člankom 10. stavkom 3. Uredbe (EU) 2015/2283 jer promjena uvjeta upotrebe nove hrane „sjemenke biljke chia (Salvia hispanica)” obuhvaća uklanjanje oblika u kojima se sjemenke biljke chia mogu stavljati na tržište i nije vjerojatno da će ta promjena utjecati na zdravlje ljudi.
                  
               
                     (15)
                  
                  
                     Stoga je primjereno odobriti da se na tržište stavljaju i sjemenke biljke chia koje nisu unaprijed pakirane.
                  
               
                     (16)
                  
                  
                     Provedbenu uredbu (EU) 2017/2470 trebalo bi stoga na odgovarajući način izmijeniti.
                  
               
                     (17)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            
               1.   Unos na Unijinu popisu odobrene nove hrane, kako je propisan u članku 6. Uredbe (EU) 2015/2283 i uvršten u Prilog Provedbenoj uredbi (EU) 2017/2470, koji se odnosi na novu hranu „sjemenke biljke chia (Salvia hispanica)” mijenja se kako je navedeno u Prilogu ovoj Uredbi.
            
            
               2.   Unos na Unijin popis iz stavka 1. uključuje uvjete upotrebe i zahtjeve za označivanje utvrđene u Prilogu ovoj Uredbi.
            
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 23. travnja 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 327, 11.12.2015., str. 1.
         
         
            (2)  Provedbena uredba Komisije (EU) 2017/2470 оd 20. prosinca 2017. o utvrđivanju Unijina popisa nove hrane u skladu s Uredbom (EU) 2015/2283 Europskog parlamenta i Vijeća o novoj hrani (SL L 351, 30.12.2017., str. 72.).
         
            (3)  Uredba (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (SL L 43, 14.2.1997., str. 1.).
         
            (4)  Odluka Komisije 2009/827/EZ od 13. listopada 2009. o odobravanju stavljanja na tržište sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 294, 11.11.2009., str. 14.).
         
            (5)  Provedbena odluka Komisije 2013/50/EU od 22. siječnja 2013. o odobravanju proširenja uporabe sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 21, 24.1.2013., str. 34.).
         
            (6)  Dopis od 18. rujna 2015. (https://ec.europa.eu/food/sites/food/files/safety/docs/novel-food_authorisation_2015_auth-letter_chia-seeds-2_en.pdf).
         
            (7)  Dopis od 17. listopada 2017. (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds_en.pdf).
         
            (8)  Dopis od 2. studenoga 2017. (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds-ext-steri_en.pdf).
         
            (9)  Provedbena odluka Komisije (EU) 2017/2354 od 14. prosinca 2017. o odobravanju proširenja uporabe sjemenki biljke chia (Salvia hispanica) kao novog sastojka hrane u skladu s Uredbom (EZ) br. 258/97 Europskog parlamenta i Vijeća (SL L 336, 16.12.2017., str. 49.).
         
            (10)  Provedbena uredba Komisije (EU) 2020/24 оd 13. siječnja 2020. o odobravanju proširenja uporabe sjemenki biljke chia (Salvia hispanica) kao nove hrane i izmjeni uvjeta uporabe i posebnih zahtjeva za označivanje sjemenki biljke chia (Salvia hispanica) u skladu s Uredbom (EU) 2015/2283 Europskog parlamenta i Vijeća i o izmjeni Provedbene uredbe Komisije (EU) 2017/2470 (SL L 8, 14.1.2020., str. 12.).
         
            (11)  EFSA Journal 2019.; 17(4):5657.
      
      
         
            PRILOG
            Unos za „sjemenke biljke chia (Salvia hispanica)” u tablici 1. Priloga Provedbenoj uredbi (EU) 2017/2470 zamjenjuje se sljedećim:
            
               
                           Odobrena nova hrana
                        
                        
                           Uvjeti pod kojima se nova hrana može upotrebljavati
                        
                        
                           Dodatni posebni zahtjevi za označivanje proizvoda
                        
                        
                           Ostali zahtjevi
                        
                     
                           „Sjemenke biljke chia (Salvia hispanica)
                        
                        
                           
                              Određena kategorija hrane
                           
                        
                        
                           
                              Najveće dopuštene količine
                           
                        
                        
                           Pri označivanju hrane koja sadržava novu hranu navodi se ‚Sjemenke biljke chia (Salvia hispanica)’”
                        
                        
                            
                        
                     
                           Krušni proizvodi
                        
                        
                           5 % (cijele ili mljevene sjemenke biljke chia)
                        
                     
                           Pečeni proizvodi
                        
                        
                           10 % cijelih sjemenki biljke chia
                           
                        
                     
                           Žitarice za doručak
                        
                        
                           10 % cijelih sjemenki biljke chia
                           
                        
                     
                           Sterilizirana jela spremna za konzumaciju na bazi zrna žitarica, zrna pseudožitarica i/ili mahunarki
                        
                        
                           5 % cijelih sjemenki biljke chia
                           
                        
                     
                           Mješavine voća, orašastih plodova i sjemenki
                        
                        
                            
                        
                     
                           Sjemenke biljke chia
                           
                        
                        
                            
                        
                     
                           Slastice (uključujući čokoladu i čokoladne proizvode), osim žvakaćih guma
                        
                        
                            
                        
                     
                           Mliječni proizvodi (uključujući jogurt) i zamjenski proizvodi
                        
                        
                            
                        
                     
                           Smrznuti deserti
                        
                        
                            
                        
                     
                           Proizvodi od voća i povrća (uključujući voćne namaze, kompote sa/bez žitarica, voćne pripravke koji služe kao podloga mliječnim proizvodima ili voćne pripravke za miješanje s mliječnim proizvodima, voćne deserte, miješano voće s kokosovim mlijekom u dvojnoj posudi)
                        
                        
                            
                        
                     
                           Bezalkoholna pića (uključujući voćni sok i pića od mješavine voća/povrća)
                        
                        
                            
                        
                     
                           Pudinzi za čiju proizvodnju, preradu ili pripremu nije potrebna toplinska obrada na temperaturi od 120 °C ili višoj